stanford-oval/wikipedia huggingface dataset:
Bloom (albumi)
Kokoonpano

Eric Johnson - kitarat, laulu, piano, Pedal steel-kitara ja sähkösitar
Adrian Legg - kitara
Chris Maresh - basso
C. Roscoe Beck - basso
Bill Maddox - rummut ja perkussio
James Fenner - perkussio
Tal Bergman - rummut
Tony Phillips - rummut, basso ja syntetisaattori
Tommy Taylor - pekussio ja rummut
Tom Brechtlein - rummut
Barry "Frosty" Smith - rummut
Tom Burrit - perkussio
Brad Evilsizer - perkussio
Steve Barber - piano, laulu ja Moog-syntetisaattori
Rich Harvey - piano
Salvatore Banzai La Rocca - harppu
Jody Lazo - laulu
Shaun Colvin - laulu
Lisa Tingle - laulu
Bratislavan Comenius-yliopisto

| Bratislavan Comenius-yliopisto> Univerzita Komenského v Bratislave |
| --- | --- |

 lat. Universitas Comeniana Bratislavensis 
 engl. Comenius University in Bratislava 
Perustettu:  1919
Tyyppi:  julkinen
Rehtori:  Marek Števček
Henkilökunta:  2494 (2023)
Opiskelijoita:  20 950 (2023)
Sijainti:   Bratislava,  Slovakia
Sivusto:  https://uniba.sk/
Bratislavan Comenius-yliopisto (slovakiksi Univerzita Komenského v Bratislave) on pian Tšekkoslovakian perustamisen jälkeen vuonna 1919 perustettu nykyisen Slovakian vanhin yliopisto. Se jatkaa Academia Istropolitanan perinteitä vuodelta 1465. Yliopisto on nimetty monien tieteiden uranuurtajan, tšekkiläisen Johan Amos Comeniuksen (1592–1670) mukaan. Vuonna 2023 yliopisto sijoittui QS World University Rankings -yliopistovertailussa sijaille 771–780.
Yliopiston nykyisenä rehtorina toimii Marek Števček, jonka virkakausi alkoi 1. helmikuuta 2019. Rehtorin virkakausi on kaksi vuotta ja sama henkilö voidaan nimittää rehtoriksi kahdeksi peräkkäiseksi kaudeksi. Rehtorin nimittää virallisesti virkaan Slovakian presidentti.
Vuonna 2023 yliopistossa opiskeli 20 950 opiskelijaa, ja henkilökuntaa sillä oli 2494 henkilön verran.
Hallinnollisesti yliopisto jakautuu 13 tiedekuntaan ja niihin rinnastettaviin yksiköihin:
Lääketieteellinen tiedekunta
Oikeustieteellinen tiedekunta
Humanististen tieteiden tiedekunta
Luonnontieteellinen tiedekunta
Pedagoginen tiedekunta
Farmaasian tiedekunta
Liikuntatieteellinen tiedekunta
Jeseniuksen lääketieteellinen tiedekunta
Matematiikan, fysiikan ja tietotekniikan tiedekunta
Roomalais-katolisen teologian tiedekunta
Evankelis-luterilaisen teologian tiedekunta
Hallintotieteiden tiedekunta
Yhteiskunta- ja taloustieteellinen tiedekunta
Aiheesta muualla

Wikimedia Commonsissa on kuvia tai muita tiedostoja aiheesta .
Brian Stepanek

Brian Stepanek (s. 6. helmikuuta 1971 Cleveland, Ohio) on yhdysvaltalainen näyttelijä.
Hän on tullut tutuksi sarjasta Zackin ja Codyn viiden tähden elämää,  jossa hän näyttelee Arwin Hochauseria.
Brianilla on ollut myös vierailevia rooleja eri sarjoissa. Hän on ollut myös ääninäyttelijänä Disneyn sarjoissa. Vuosina 2006 ja 2007 hän juonsi Disney Channel Games -kilpailut.
Belgian jääkiekkoliitto

| Belgian jääkiekkoliitto |
| --- | --- |

Liittynyt IIHF:ään:  8. joulukuuta 1908
IIHF Ranking Miehet:  36. (2014)
IIHF Ranking Naiset:  31. (2014)
Presidentti:  Pascal Nuchelmans
Aiheesta muualla
Sivusto
Infobox OKNimi-testi OK: 
Belgian kuninkaallinen jääkiekkoliitto (holl. Koninklijke Belgische IJshockey Federatie, ransk. Fédération de Belgique de hockey sur glace) on Belgian jääkiekkoliitto. Liiton alaisuuteen kuuluvat maajoukkue, liigat sekä junioritoiminta.
Maajoukkueet

Belgian miesten jääkiekkomaajoukkue
Belgian naisten jääkiekkomaajoukkue
Belgian alle 18-vuotiaiden jääkiekkomaajoukkue
Belgian alle 20-vuotiaiden jääkiekkomaajoukkue
Belgian jääkiekkoliiga

| National League |
| --- | --- |
Laji:  jääkiekko
Maa(t):   Belgia
Perustettu:  1912
Joukkueita:  8
Hallitseva mestari:  Liège Bulldogs
Eniten mestaruuksia:  Brussels Royal IHSC (21)
Sivusto:  www.rbihf.be/league/nal
National League on jääkiekon kansallinen pääsarjataso Belgiassa. Liigan järjestämisestä huolehtii Belgian jääkiekkoliitto. Sarjassa pelaa kahdeksan joukkuetta. Käytännössä National League on Belgian toiseksi korkein sarjataso sillä maan parhaimmat joukkueet pelaavat alankomaalaisten joukkueiden kanssa BeNe Leaguessa.
Joukkueet 2015–2016

| Joukkue | Kaupunki | Kotiareena |
| --- | --- | --- |
| Brussel Tigers | Bryssel |  |
| Charleroi Red Roosters | Charleroi | Olympique De Charleroi |
| Flash Guns | Heist-op-den Berg | Die Swaene |
| Griffoens Maaseik | Maaseik | Maaslandse Wintertuin |
| Gullegem Jets | Gullegem | Finlandia Ijsstadion |
| IHC Leuven | Leuven | Ijsbaan Leuven |
| Liège Bulldogs | Liège | Patinoire Olympique De Liege |
| Olympia Heist-2 | Heist-op-den Berg | Die Swaene |
Battleaxe

Battleaxe, battle axe tai battle ax tarkoittaa muun muassa seuraavia:
Operaatio Battleaxe, Britannian operaatio toisen maailmansodan aikana 1941 Pohjois-Afrikassa
HMS Battleaxe, Britannian Kuninkaallisen laivaston aluksen nimi
Battleaxe, 1980-luvun metalliyhtye
Battleaxe, Marvelin sarjakuvahahmo
Battleaxe Records, kanadalainen levy-yhtiö
Battle Ax Mountain, tulivuori Yhdysvalloissa Oregonin osavaltiossa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Battleaxe”, voi hakea sivunnimihaulla, laajalla sivunnimihaulla tai tekstihaulla.
Barbet

| Barbet |
| --- | --- |

Avaintiedot
Alkuperämaa:   Ranska
Määrä:  Suomessa rekisteröity 1 153
Rodun syntyaika:  alun perin 1300-luku; erillisenä rotuna 1800-luku
Alkuperäinen käyttö:  vesilintujen metsästys
Nykyinen käyttö:  metsästys, terapia- ja harrastuskoira
Elinikä:  12–14 vuotta
Muita nimityksiä:  griffon d'arret à poil laineux, French Water Dog, Fränzosischer Wasserhund, perro de agua francés
FCI-luokitus:  ryhmä 8 Noutajat, ylösajavat koirat ja vesikoirat alaryhmä 3 Vesikoirat #105
Ulkonäkö
Paino:  17–28 kg
Säkäkorkeus:  urokset 58-65 cm,  nartut 53-61 cm  sallittu poikkeama ± 1 cm
Väritys:  Yksivärinen musta, harmaa,  ruskea, punaruskea, hiekanruskea  tai valkoinen, voi olla myös valkokirjava.
Barbet on Ranskasta kotoisin oleva vesikoira, joka tunnetaan kotimaassaan toisinaan myös nimellä griffon d'arret à poil laineux eli "villagriffoni". Barbet-nimi tulee ranskankielisestä sanasta barbe (parta). Se kuuluu FCI:n roturyhmään 8: Noutajat, ylösajavat koirat ja vesikoirat. Ensimmäinen barbet tuotiin Suomeen 2002.
Luonne ja käyttäytyminen

Barbet on luonteeltaan hyvin sosiaalinen, iloinen, tasapainoinen ja oppivainen. Se kiintyy omistajaansa, eikä se ole aggressiivinen eikä arka. Se rakastaa vettä ja viihtyy säässä kuin säässä.
Luonne ja käyttäytyminen > Käyttö ja harrastukset

Barbetin alkuperäinen käyttötarkoitus on toimia linnustajan apuna. Barbettia voidaan käyttää ylösajavana ja noutavana lintukoirina. Se on erinomainen vesikoira, jonka jalkojen räpylät auttavat uimisessa. Barbet on uuttera eikä väsy tuntikausien työskentelyyn.
Barbet sopii hyvin myös aktiiviseksi harrastus- ja seurakoiraksi. Sopivia harrastusmuotoja ovat mm. agility, flyball, koirajuoksu (canicross), koiratanssi, metsästys, näyttelyt, pelastuskoiratoiminta (PEKO), tottelevaisuuskoulutus (TOKO) ja vesipelastus. Barbetilla ei ole palveluskoira- eli PK-oikeuksia, joten se ei saa osallistua PK-kokeisiin paitsi BH-kokeeseen. Lähes samoja lajeja pystyy kuitenkin harrastamaan pelastuskoirapuolella.
Alkuperä

Barbet on erittäin vanhaa alkuperää, ja sen esi-isiin uskotaan lukeutuneen aasialaisia lammaskoiria – erityisesti etelävenäjänpaimenkoira, jonka suora jälkeläinen barbetin kantarotu yläatlaksenpaimenkoira (tällä viitataan joko marokkolaiseen aidiin tai sen paikalliseen kookkaampaan sukulaisrotuun) on – sekä mahdollisesti myös varhaisia griffoneita. Euroopassa tiedetään olleen vesikoiria jo 1300-luvulla, ja barbetin on usein arveltu olevan kaikkien muiden vesikoirien kantarotu, koska se on lähimpänä niiden alkuperäistä tyyppiä. 1500-luvulta peräisin olevissa kirjallisissa maininnoissa barbetista esiintyy kaksi toisistaan poikkeavaa rotutyyppiä: keskikokoiset olivat lintukoiria, kun taas suuret vahtivat karjaa ja taloja. Barbet on yksi karkeakarvaisen saksanseisojan, spinonen, newfoundlandinkoiran, brienpaimenkoiran, griffon belgen ja griffon bruxellois'n esi-isistä.
Barbet-rodun tilanne on ollut maailmanlaajuisesti erittäin kriittinen. Koko maailmassa syntyi 446 yksilöä vuosina 1999–2007, jolloin se vielä luokiteltiin uhanalaiseksi. Koko maailman barbet-kanta on nykyisin arviolta 500–1500 yksilöä. Rotu ei ole enää uhanalainen.
Alkuperä > Linjojen eriytyminen

1980-luvulla rotu jakaantui kahteen linjaan: monsieur Vincentin (kennel Mas de la Chapelle) ja tämän tyttären Hélène Pêtren (kennel di Barbochos Reiau de Prouvenco) mustavalkoisiin koiriin pohjautuvaan, pienikokoisempaan ja laineikasturkkiseen metsästyslinjaan sekä Christine Bisconten (kennel Marécages du Prince) ja Jean-Claude Hermansin (kennel des Saute Ruisseaux) koiriin pohjautuvaan, korkearaajaisempaan ja kiharaturkkiseen yksiväriseen näyttelylinjaan. Käyttölinjaisia risteytettiin usein irlanninvesispanielin, espanjanvesikoiran ja portugalinvesikoiran kanssa, kun taas näyttelylinjaisten geenipoolia laajennettiin lähinnä isovillakoiran avulla, joka periytti linjalle aiempaa kiharamman karvapeitteen. Vaikka 2000-luvulla hyväksyttiin laajemmassa mittakaavassa ajatus sekalinjan (käyttö- ja näyttelylinjojen väliset risteytykset) jalostamisesta, vielä nykyisinkin osa koirista edustaa pääasiallisesti jompaakumpaa linjaa.
Alkuperä > Rotu ja sen edustus Suomessa

Rotuyhdistys Barbet Finland ry edustaa rotua Suomessa. Barbet Finland ry on perustettu vuonna 2007. Aktiivinen yhdistys järjestää rodun erikoisnäyttelyitä, kokeita ja edistää, ohjaa ja valvoo rodunomaisten ja terveiden barbet-rotuisten koirien jalostusta, edistää barbetien koulutusta ja käyttöä rodunomaisissa tehtävissä, rodun tunnetuksi tekemistä sekä rodun harrastajien yhteistoimintaa.
Suomeen on rekisteröity heinäkuuhun 2024 mennessä 1 153 rodun edustajaa, mutta osa näistä on viety ulkomaille tai kuolleet. Rotua käytetään laajalti metsästyksessä, erityisesti vesilintu- ja kanalintujahdeissa. Myös haavoittuneiden hirvieläinten jäljestyksessä käytetään barbeteita. Ystävällisen luonteensa ja koulutettavuutensa puolesta rotu soveltuu hyvin myös kasvatus- ja kuntoutustoimintaan, ja useita rodun edustajia toimii erilaisissa tehtävissä. Barbetit soveltuvat hyvin myös erilaisiin koelajeihin, niitä on mm. rally-toko-, toko-, nose work, agility- ja vesipelastuskokeissa.
Aiheesta muualla

Wikimedia Commonsissa on kuvia tai muita tiedostoja aiheesta .
Rotumääritelmä (Suomen Kennelliitto, pdf)
Barbet vuodelta 1915.
Mistral SPME-kokeissa, kuva Paula Horne
Bruce Cale

Bruce Cale (s. 1939 Leura, Uusi Etelä-Wales) on australialainen jazz-kontrabasisti ja säveltäjä. Hän varttui Katoombassa ja aloitti 9-vuotiaana viulunsoiton. 18-vuotiaana hän oli jo aloittanut ammattimaisen työskentelyn kontrabasistina Sydneyssä. 1960-luvun alussa Cale kuului Bryce Rohden kvartettiin, joka on historiallisesti huomattava kokoonpano maassaan. Vuonna 1965 Cale muutti Englantiin. Hänelle myönnettiin siellä Down Beat Jazz Study Grant, jonka turvin hän lähti vuonna 1966 Yhdysvaltoihin, jossa hän vietti yksitoista vuotta. Hänen yhteistyökumppaneitaan olivat Rohden lisäksi Phil Woods, John Handy, Zoot Simms, Ernie Watts, Toshiko Arkiyoshi, John Klemmer ja Mike Nock.
Cale on säveltänyt jazzin lisäksi myös nykytaidemusiikkia. Vuonna 1974 hän sai tilauksen kirjoittaa suurimuotoinen teos saksofonisti John Coltranelle. Teokset Iron Cross ja Kookaburra saivat kantaesityksensä vuonna 1974 Los Angelesin filharmonisen orkesterin tulkitsemina. Palattuaan Australiaan 1977 Cale perusti oman kvartetin ja pienen jazzorkesterin. Ian Shanahan kantaesitti Calen sävellyksen Cullenbenbong (bassohuilulle ja temppelikelloille, 1989) sekä Australiassa että Japanissa. Kappale toi säveltäjälleen Adolf Spivakovsky -stipendin. Vuonna 1992 Calelle myönnettiin Fellowship of Australian Composers Prize sävellyksestä Breeze in the chimes of time sekä Jean Bogan -palkinto soolopianosävellyksestä Coalesce.
Cale on teoksissaan muun muassa yhdistellyt afroamerikkalaisia, brasilialaisia ja nykyeurooppalaisia rytmejä. Hän on joissain sävellyksissä hyödyntänyt improvisaatiota. Hänen orkesteriteoksiaan on julkaistu levytettyinä. Hän sai oppia George Russellilta.
Bella Bellow

Georgette Adjoavi Bellow eli Bella Bellow (1945–1973) oli togolainen laulaja, joka loi kansainvälisen uran ja levytti useita albumeita. Hän kuoli  auto-onnettomuudessa 27-vuotiaana. Bella Bellow esiintyi muun muassa Olympia-teatterissa Pariisissa ja levytti Manu Dibangon kanssa. Angélique Kidjo ja Afia Mala ovat saaneet vaikutteita Bellowilta.
Brian Slagel

Brian Slagel (s. 14. helmikuuta 1961 Woodland Hills, Kalifornia) on yhdysvaltalainen musiikkituottaja ja levy-yhtiö Metal Blade Recordsin perustaja.
Slagel on tunnettu thrash metal -yhtye Metallicalle vuonna 1982 antamastaan tilaisuudesta esiintyä hänen yhtiönsä varhaisella kokoelma-albumilla Metal Massacre sekä Slayerin ensimmäisten albumien julkaisusta.
Brian Slagelin levy-yhtiön muita kuuluisia artisteja ovat olleet muun muassa Mercyful Fate, Cannibal Corpse, Fates Warning ja Amon Amarth.
Aiheesta muualla

Metal Blade Recordsin virallinen kotisivu
Axel Rappe

| Axel Rappe |
| --- | --- |
 Axel Rappe vuonna 1907.
Henkilötiedot
Syntynyt: 22. kesäkuuta 1884  Tukholma
Kuollut: 31. lokakuuta 1945  Karlstad
Kansalaisuus:  Ruotsi
Ammatti:  sotilas
Sotilashenkilö
Palvelusmaa(t):   Ruotsi
Palvelusvuodet:  1902–1944
Taistelut ja sodat:  Suomen sisällissota
Sotilasarvo:  kenraalimajuri
Axel Oscar Rappe (22. kesäkuuta 1884 Tukholma – 31. lokakuuta 1945 Karlstad) oli ruotsalainen kenraalimajuri ja vapaaherra. Hän osallistui vuonna 1918 vapaaehtoisena Suomen sisällissotaan, jossa hän toimi valkoisen armeijan Savon ryhmän ja sittemmin Itäarmeijan esikuntapäällikkönä. Hän oli Ruotsin pääesikunnan virkaatekevä päällikkö vuosina 1939–1941 ja kannatti voimakkaasti Ruotsin sotilaallista tukea Suomelle talvisodan aikana.
Julkaisuja

Sveriges läge: en krigspolitisk studie. Norstedt, Stockholm 1923
Ledningen av östarméns operationer. Helsingfors 1928
Aktuella försvarsproblem. Wettergren & Kerber, Göteborg 1938
Aiheesta muualla

Kuvia tai muita tiedostoja aiheesta Axel Rappe Wikimedia Commonsissa
Rappe vanhempana.
Bratislavan alue

| Bratislavan alue Bratislavský kraj |
| --- | --- |
 Tonava Bratislavassa
 Lippu:  Vaakuna
 Alueen sijainti Slovakiassa
Valtio:  Slovakia
Piirejä:  8
Perustettu:  1996
Hallinto:  
 – hallinnollinen keskus:  Bratislava
Pinta-ala:  2 053 km²
Väkiluku (2016):  641 892
 – väestötiheys:  312,7 as./km²
 
[www.region-bsk.sk Alueen internetsivut]
Bratislavan alue (slovakiksi Bratislavský kraj) on yksi Slovakian hallinnollisista alueista. Se sijaitsee maan lounaisosassa ja rajautuu Trnavan alueeseen, Itävallan Burgenlandin ja Ala-Itävallan osavaltioihin sekä Unkariin. Sen pääkaupunki on Bratislava. Alueella on arviolta 641 892 asukasta (vuonna 2016) ja sen pinta-ala on 2 053 neliökilometriä.
Aluejako

Bratislavan alue jakautuu kahdeksaan piiriin (okresy):
Bratislava
Bratislava I
Bratislava II
Bratislava III
Bratislava IV
Bratislava V
Malacky
Pezinok
Senec
Alueella on 73 kuntaa, joista seuraavat 7 ovat kaupunkeja:
Bratislava
Malacky
Modra
Pezinok
Senec
Stupava
Svätý Jur
Aiheesta muualla

Kuvia tai muita tiedostoja aiheesta Bratislavan alue Wikimedia Commonsissa
Alueen internetsivut
Slovakian alueellinen jako
Banská Bystrica
Bratislava
Košice
Nitra
Prešov
Trenčín
Trnava
Žilina
Bernina

Bernina tarkoittaa muun muassa seuraavaa:
Berninan Alpit, Alppien osa Italiassa ja Sveitsissä
Piz Bernina, Berninan Alppien korkein huippu
Berninasola, sola Berninan Alpeilla Sveitsissä
Berninan rautatie, rata Berninan Alpeilla
Bernina Express, juna Berninan rautatiellä
Ospizio Bernina, rautatieasema Berninan Alpeilla Sveitsissä
Berninan alue, hallinnollinen alue Sveitsin Graubündenissä
Bernina International, sveitsiläinen Bernina-ompelukoneiden valmistaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bernina”, voi hakea sivunnimihaulla, laajalla sivunnimihaulla tai tekstihaulla.
Brian Shimer

Brian Shimer toisena vasemmalta.
Brian Lee Shimer (s. 20. huhtikuuta 1962 Naples, Florida) on yhdysvaltalainen rattikelkkailija ja olympiamitalisti. Shimer kilpaili viisissä talviolympialaisissa (1988–2002) ja voitti viimeisessä kisassaan olympiapronssia neljän miehen kilpailussa Salt Lake Cityssä 2002. Hän lopetti vuonna 1985 alkaneen kilpauransa kisojen jälkeen.
Calgaryssa 1988 Shimer oli nelimiehiskilpailun kuudestoista, Albertvillessä 1992 kahden miehen kilpailussa seitsemäs ja Lillehammerissa 1994 kolmastoista sekä Naganossa 1998 kahden miehen luokassa kymmenes ja neljän miehen viides. 2002 hän oli kahden miehen kisassa yhdeksäs.
MM-kisoissa St. Moritzissa 1997 hän oli kahden miehen kisassa pronssilla, neljän miehen joukkueessa hän otti pronssia 1993 (Igls) ja 1997. Maailmancupin hän on voittanut vuonna 1993.
Aiheesta muualla

Brian Shimer Kansainvälinen olympiakomitea. (englanniksi)
Bratislavan kaupunginmuseo

Bratislavan kaupunginmuseon keskuspaikka vanhassa kaupungintalossa
Bratislavan kaupunginmuseo (slovakiksi Múzeum mesta Bratislavy) on museo Bratislavassa, Slovakiassa. Sen keskusmuseo sijaitsee vanhassakaupungissa lähellä keskusaukiota vanhassa kaupungintalossa.
Bratislavan kunnanmuseo perustettiin vuonna 1868 ja se järjesti ensimmäisen näyttelynsä 1872. Museo tähtää Bratislavan kaupungin historian säilyttämiseen. Museon kokoelmat edustavat arkeologisia löydöksiä, käsityöläisten perintöä, viininviljelyä, kulttuurista ja sosiaalista elämää, etnologiaa, farmasian historiaa sekä numismatiikkaa.
Näyttelyt

Kaupunginmuseoon kuuluu 11 erillistä museota ja historiallista rakennusta:
Vanhassa kaupungintalossa sijaitsee historiamuseo, joka esittelee Bratislavan kaupungin historiaa varhaisista ajoista nykyaikaan. Se on jaettu temaattisiin kokonaisuuksiin, jotka käsittelevät taiteita, kiltoja, käsitöitä ja kauppaa.
Viininviljelyn museo ja historiallisten sisätilojen museo sijaitsevat Apponyi-palatsissa. Ensimmäisessä kerroksessa ja kellarissa esitellään Bratislavan viiniviljelyä ja toisessa sekä kolmannessa kerroksessa esitellään historiallisia huonekaluja ja sisustuksia.
Mikaelin portin tornissa on asemuseo.
Mikaelin portin ulkovarustuksessa sijaitsee farmasiamuseo, joka esittelee Bratislavan seudun farmasia nhistoriaa.
Kellomuseon kokoelmissa on kelloja, joita bratislavalaiset mestarit valmistivat 1700- ja 1800-luvuilla. Museo on vanhassa rokokoorakennuksessa, Hyvän paimenen talossa.
Johann Nepomuk Hummel -museo esittelee säveltäjä Hummelin töitä.
Arthur Fleischmann -museossa on näytteillä kuvanveistäjä Fleischmannin töitä.
Janko Jesenský -museo sijaitsee runoilija ja kirjailija Jesenskýn asunnossa, joka on jätetty luonnolliseen tilaan.
Devínin linna on vanha linna Tonavan varrella. Kaupunginmuseo käyttää osaa sen tiloista näyttelyihinsä.
Rusovcen osa-alueella on roomalaisen Gerulatan leirin jäänteet. Gerulata-museo sijaitsee Rusovcen kirkossa.
Aiheesta muualla

Kaupunginmuseon viralliset sivut (englanniksi)
Brian Shenton

| Mitalit | Mitalit | Mitalit |  |
| --- | --- | --- | --- |
|  Shenton vuoden 1950 EM-kilpailuissa. |  Shenton vuoden 1950 EM-kilpailuissa. |  Shenton vuoden 1950 EM-kilpailuissa. |  |
Maa:   Iso-Britannia
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Bryssel 1950 | 200 m |  |
|  Hopeaa | Bern 1954 | 4×100 m |  |
Brian Shenton (15. maaliskuuta 1927 Doncaster – 9. toukokuuta 1987) oli brittiläinen pikajuoksija ja Euroopan mestari.
Shenton voitti 200 metrillä Euroopan mestaruuden Brysselissä 1950 ja pikaviestissä EM-hopeaa Bernissä 1954. Hän kilpaili kummassakin lajissa myös Helsingin 1952 ja Melbournen 1956 kesäolympialaisissa ollen pikaviestissä Helsingissä neljäs ja Melbournessa viides. Shenton kuoli autokolarissa.
Aiheesta muualla

Kuvia tai muita tiedostoja aiheesta Brian Shenton Wikimedia Commonsissa
Miesten 200 metrin juoksun euroopanmestarit
Behrin oireyhtymä

Behrin oireyhtymä on sairaus, joka ilmenee varhaisella lapsuusiällä alkavina vaurioina näössä ja hermostossa.
Behr-potilailla esiintyvä näön heikkeneminen johtuu verkkokalvon keskiosan rappeutumasta. Sairauteen liittyvät näkökenttähäiriöt ovat yleensä ohimeneviä. Potilaiden refleksit ovat jäykkiä, ja ataksiaa ja kehitysvammaisuutta saattaa esiintyä.
Behr peittyy periytyvästi autosomin kautta. Saksalainen silmälääkäri Carl Behr kuvasi syndrooman vuonna 1909.
Behrin oireyhtymästä tunnetaan lisäksi II-tyyppi, jonka oireet puhkeavat vasta aikuisiällä.
Boyfood

| Boyfood Oy |
| --- | --- |

Yritysmuoto:  osakeyhtiö
Perustettu:  1977
Toimitusjohtaja:  Matti Sipilä
Kotipaikka:  Naantali, Suomi
Toimiala:  kalan, äyriäisten ja nilviäisten jalostus ja säilöntä
Tuotteet:  sillituotteet, mätituotteet, mätitahnat, levitteet, anjovistuotteet ja lipeäkalat
Liikevaihto:  16,9 milj. € (2008)
Henkilöstö:  64 (2008)
Emoyhtiö:  Orkla Foods Finland
Kotisivu:  boyfood.fi
Infobox OKVirheellinen NIMI-arvo: 
Boyfoodin vuosina 1988–2014 toiminut tuotantolaitos Röölässä.
Boyfood Oy (ennen vuotta 2002 Bauckman Oy) oli Suomen suurin sillinjalostukseen ja markkinointiin keskittynyt yritys, joka vuonna 2013 fuusioitiin Orkla Foods Finland Oy:öön (ent. Felix Abba). Yritys on perustettu vuonna 1977 ja se toimi Naantalin Röölässä, entisessä Rymättylän kunnassa. Suomen sillin kulutuksesta Boyfood-tuotteiden markkinaosuus on noin 65 %. Sesonkiaikaan Boyfood työllisti 80 henkilöä.
Historia

Matti Ruuska perusti Boyfood Oy:n 1977. Yritys toimi Tuusulassa vuoden 1989 joulukuun loppuun asti, jonka jälkeen yritys muutti Rymättylään Röölän sillisatamaan.
Syksyllä 2005 sillitalo Boyfoodin omistaja Matti Ruuska myi yrityksen islantilaistaustaiselle Fram Foods Groupille. Tuolloin yritys työllisti 27 henkeä ja liikevaihto oli 10 miljoonaa euroa. Boyfood kaksinkertaisti tuotantonsa vuonna 2006, jolloin se alkoi valmistaa kaikki emoyhtiönsä sillituotteet.
Vuonna 2012 Felix Abba ilmoitti ostavansa Boyfoodin. Elokuussa 2014 sillitehdas Röölässä suljettiin ja tuotanto siirrettiin osin Orkla Food Finlandin (ent. Felix Abba) Turun kalasäilyketehtaalle ja osin Ruotsin Kungshamniin. Vuonna 2018 myös Turun kalatehdas lopetettiin ja Orkla siirsi tuotannon Puolaan.
Maaliskuussa 2023 yhtiön viralliseksi nimeksi tuli Orkla Suomi Finland Oy Ab, lyhyesti Orkla Suomi.
Sillimarkkinat

Boyfoodin siirryttyä Röölään, ja sen tuotua silliä ensimmäisen kerran vuonna 1990, alettiin vuosittain pitämään Sillimarkkinoita Röölässä. Sillimarkkinat pidettiin alkukesästä, ja ne olivat perinteinen kesätapahtuma, jossa sillilaivojen saapumista juhlitaan uuden perunan ja viihde-esiintyjien kanssa. Tapahtuma on tunnettu Turun alueella ja siihen osallistui vuosittain tuhansia ihmisiä. Tapahtuma järjestettiin Rymättylässä toimineen Saukko-laivaston perinnettä jatkaen.
Aiheesta muualla

Kuvia tai muita tiedostoja aiheesta Boyfood Wikimedia Commonsissa
Yrityksen kotisivut (Arkistoitu – Internet Archive)
Brian Steen Nielsen

| Henkilötiedot |
| --- | --- | --- |
Syntymäaika: 28. joulukuuta 1968 (ikä 55)
Syntymäpaikka: Vejle, Tanska
Kansalaisuus:  Tanska
Pelipaikka: Keskikenttäpelaaja
Pituus: 180 cm
Seurat
| Vuodet | Seura | O (M) |
| 1988-1992 1992-1993 1994-1995 1995-1996 1996 1997-1998 1998-2001 2001-2002 2002-2004 | Vejle Odense Fenerbahçe Odense Urawa Reds Odense Akademisk Malmö Aarhus |  |
Maajoukkue
| 1990-2002 | Tanska | 66 (3) |
Brian Steen Nielsen (s. 28. joulukuuta 1968 Vejle) on tanskalainen entinen jalkapalloilija.
Jalkapallomaajoukkue

Nielsen debytoi Tanskan maajoukkueessa 1990. Hän kuului Tanskan joukkueeseen myös MM-kilpailuissa 2002. Hän on pelannut 66 maaottelua ja tehnyt niissä kolme maalia.